runetrust/blame-folketinget-dk huggingface dataset:
Kristian Hegaard (RV), 2021-03-03:
Derfor vil jeg høre, om statsministeren kan garantere, at Danmark overholder børnekonventionen, når det eksempelvis i artikel 6 i børnekonventionen fremgår, at deltagerstaterne anerkender, at ethvert barn har en naturlig ret til livet, og at deltagerstaterne i videst muligt omfang skal sikre barnets overlevelse og udvikling.
Anders Samuelsen (LA), 2011-11-30:
Fattigdomsdiskussionen fylder rigtig meget, og i den forbindelse må man jo undre sig over, at regeringen ifølge dens egne tal fremlægger en kickstartplan, som netto kommer til at koste os et sted mellem 3.000 og 5.000 job, altså yderligere 3.000-5.000 danskere, som bliver skubbet ud i arbejdsløshed, fordi man har haft behov for at give danskerne et billede af, at man nu gør noget for at løse krisen for at kunne vinde en valgkamp.
Peter Kofod Poulsen (DF), 2018-02-28:
Nu fandt jeg lige artiklen frem og vil citere fra den: »Justitsminister Søren Pape Poulsen vil nu gøre op med den politireform, der i 2007 gjorde 54 politikredse til 12 og satte gang i effektiviseringsiver, lukkede små politistationer og gjorde landbetjenten til en udrydningstruet race.«
Connie Hedegaard (KF), 2007-02-22:
Den har ingen tvangsmidler til sin rådighed, men bestyrelsen må betjene sig af frivillige virkemidler som f.eks. opkøb af ejendomme eller aftaler med lodsejerne og så eventuelt selvfølgelig betale sig fra, hvad man vil have skal ske i den nationalpark.
Ole Vagn Christensen (S), 2001-05-16:
Jeg må konstatere, at sådan ser verden ud, når hr. Keld Albrechtsen lægger tingene frem på den måde. Med hensyn til alle de andre områder, hr. Keld Albrechtsen var inde på, mener jeg, der er mulighed for, at de kan indgå i de overvejelser, regeringen skal i gang med, både når det drejer sig om det demersale fiskeri, maskestørrelser og selektive ordninger og alt det andet. Men
Tom Behnke (KF), 2011-04-28:
Vi har jo en fin ordning, at hvis danskere kommer i klemme i systemerne ude i fjerne lande, starter der en diplomatisk ordning, hvor man tager kontakt til det pågældende land og prøver at hjælpe den danske statsborger til måske at kunne komme hjem igen eller i hvert fald være under ordnede forhold, og der vil det jo være noget vanskeligt, hvis vedkommende har flere forskellige statsborgerskaber.
Anita Knakkergaard (DF), 2009-03-24:
Lovforslaget indeholder bl.a. følgende elementer om, hvem der kan ansøge om tilskud: Boligejere, som bebor deres helårsbolig; andelshavere, som bebor boligenheder i private andelsboligforeninger; og lejere, som bebor boligenheder i private lejeboliger og almene boliger.
Ole Birk Olesen (LA), 2019-12-05:
Det er jo ironisk, at vi netop har haft den her debat om, at vi burde forsimple vores afgiftssystem og gøre vores afgifter mere logiske, hvor Det Radikale Venstre bakkede op om, at det burde vi gøre, og nu skal vi så vedtage en lov, som gør det modsatte, nemlig tredobler afgiften på plastikposer, engangsservice osv., selv om det ikke giver nogen som helst mening i forhold til at føre en grøn politik.
Poul Nyrup Rasmussen (S), 1998-10-28:
Det er det, der optager mig, og det er derfor, jeg synes, at det rigtige, man kan gøre i den her situation - med fuld respekt for det, der er sagt, og det, jeg har sagt - er at diskutere Danmarks fremtid i en verden, der er mere urolig økonomisk end før, og i en verden, hvor vi ved, at vi har gode naboer, som vi står os ved at have et godt og stærkt økonomisk samarbejde med.
Marie Krarup (DF), 2020-12-17:
Det er rigtig svært for hvert enkelt byråd at skulle sidde og opfinde den dybe tallerken og finde ud af, hvordan de kan undgå at få bønnekald i deres lokalområde, eller hvordan de kan undgå, at der kommer en eller anden mærkelig mellemøstlig bygning, der kommer til at dominere deres landsby.
Keld Albrechtsen (EL), 1999-05-04:
Jeg har lagt mærke til, at ministeren sagde, at nu kunne også andre lande end Østersølandene komme med, og det blev også antydet af hr. Claus Larsen-Jensen, men jeg vil ikke lægge skjul på, at det er dér, problemet ligger for Enhedslisten i forhold til det forslag til vedtagelse, som en række partier har fremsat.
Søren Søndergaard (EL), 2019-11-14:
Jeg havde egentlig ikke tænkt mig at tage ordet, men jeg synes, at det hele blev lidt uklart, da ministeren skulle svare på Dansk Folkepartis ordførers spørgsmål om, hvad den aftale, som ligger til grund for, at ministeren overhovedet er minister, og som blev indgået med Enhedslisten, Radikale og SF, går ud på.
Astrid Krag (S), 2012-05-03:
Og til fru Jane Heitmanns spørgsmål om, hvorfor det kun er dele af direktivet, som er med i lovforslaget, må jeg sige, at direktivet om lægemiddelovervågning skal gennemføres senest den 21. juli i år, men det er ikke muligt at gennemføre det fuldt ud til den tid, og det skyldes simpelt hen forsinkelser fra Kommissionens side.
Thyra Frank (LA), 2017-04-21:
Hvad angår de forskellige forslag om at forpligte kommunerne til at stille forskellige krav til de private leverandører, vil jeg sige, at det jo overordnet er meget fornuftigt, at kommunerne stiller krav til leverandørerne, men vi skal passe på med at begynde at diktere disse krav fra centralt hold.
Connie Hedegaard (KF), 2005-05-24:
Ja, uden at jeg stadig væk skal kloge mig på det, vil jeg sige, det da stadig væk også er lidt besynderligt, at med al den snak, der har været om medicinsk udstyr fyldt med ftalater, er det da mærkeligt, at den pågældende virksomhed ikke sørger for at gøre alle sygehusmyndighederne opmærksomme på, hvis de har et sådant alterM039s33743417tojo.fm Page 3407 Tuesday, August 16, 2005 9:41 AM nativt produkt, som så er uden andre bivirkninger, og som kan klare nogle af de ting, som altså i dag klares på anden vis.
Jette Gottlieb (EL), 2021-11-18:
Men jeg skal ikke undlade at gøre opmærksom på, at vi lige har haft kommunevalg – overraskende nok – og det vil jo nok tage noget tid for de nyvalgte byråd at finde ud af, om de ønsker sådanne forsøg eller eventuelt ønsker at forlænge forsøg, som allerede er i gang, og når jeg siger det, er det selvfølgelig, fordi jeg mener, at de stakkels nyvalgte kommunalrødder skal have mulighed for at tage stilling til det konkrete indhold, og det er nok ikke det allerførste, de tager fat på på det konstituerende møde her inden for de næste uger.
Bendt Bendtsen (KF), 2002-04-16:
Jeg synes bare, at hvis man skal prøve på at binde op, og så kan det jo blive en kamp på ballonord, så er jeg da klar til også under udvalgsbehandlingen at diskutere koordinationen, som hr. Jan Trøjborg nævner, om der er et redskab på det her område, som vi ikke har tænkt på, vi kan diskutere.
Jens Hald Madsen (V), 2007-05-15:
Det har da en konsekvens, hvis man ikke overholder en FN-resolution, og det har ikke så meget at gøre med masseødelæggelsesvåben, det har simpelt hen noget at gøre med, at den troværdighed, der burde være omkring FN’s Sikkerhedsråd, må være til stede.
Jørgen Arbo-Bæhr (EL), 2005-04-27:
Det betyder, at hvis den ene ægtefælle har arbejde, bliver den indtægt, der ligger ud over kontanthjælpsniveuaet eller starthjælpsniveauet, modregnet i ægtefællens ydelse, og hvis indtægten er højere end det, familien kunne have fået i ydelse, kan familien derfor ikke længere få ydelsen.
Karsten Lauritzen (V), 2009-04-17:
Naturligvis skal det i de enkelte sager vurderes, om afgørelsen om udvisning er i overensstemmelse med Danmarks internationale forpligtelser, herunder artikel 8 i den europæiske menneskerettighedskonvention, og foreligger der et indgreb i retten til privat- og familieliv, skal staten påvise, at udvisningen er i overensstemmelse med loven og nødvendig i et demokratisk samfund, bl.a. af hensynet til den nationale sikkerhed eller forebyggelse af uro eller forbrydelser.
Preben Bang Henriksen (V), 2014-01-31:
Jeg er nok nødt til lige at lave lidt talgymnastik, for hvis det er 11 mio. kr. om året og vi siger, at der er 240 arbejdsdage om året, så svarer det til en udgift i Danmark på 45.000 kr. pr. arbejdsdag for lovlige og ulovlige udeblivelser fra retssystemet.
Jeppe Kofod (S), 2021-04-07:
Og der er det min klare holdning og regeringens klare holdning, at vi både bilateralt, som vi har gjort det, rejser bekymringerne over for Israel, at vi gør det på EU-niveau – vi har haft nogle gode samtaler, også i Rådet, og vi har også haft den israelske udenrigsminister i samtale med EU's 27 udenrigsministre – og at vi også gør det i en stærk alliance mellem Europa og USA med den nye Bidenadministration og i øvrigt også får det bragt op i FN i de rigtige sammenhænge.
Per Larsen (KF), 2022-01-20:
Og så er mit spørgsmål så, hvorfor I ikke vil være med til at sikre, at vi kommer op på de 5.000 praktiserende læger, som PLO har som prognose at der bliver behov for fremadrettet på grund af demografien, og på grund af at man også gerne vil styrke det nære sundhedsvæsen og løse nogle flere opgaver ude i det nære.
Victoria Velasquez (EL), 2021-02-23:
Og et andet spørgsmål: Kunne det ikke give mening at tage de her konsekvenser, vi ved det har langt ind i voksenlivet, med i det arbejde, vi skal lave i de fremtidige forhandlinger, altså at vi faktisk ved, at det er rigtig dyrt på lang sigt at fattiggøre mennesker?
Ole Birk Olesen (LA), 2020-06-11:
Så er der lidt færre penge til velfærd, men skattelettelser er også velfærd, tænker man – ligesom de blå partier altid har tænkt – så lad os også bruge nogle penge på den private velfærd, som kommer ud af, at skatten bliver lettet, ved at man bruger penge fra det økonomiske råderum.
Jette Gottlieb (EL), 2000-01-13:
Ud over argumetet om mangel på organer, som hr. Tom Behnke nævnede, så synes jeg nok, topmålet af kynisme kom fra hr. Holger Graversen, som siger, at det da var en god idé, hvis vi gjorde det i forbindelse med kørekortet, underforstået, når folk får et kørekort: Kære ven, du er ung; vi ved godt, at statistisk er chancen for, at du kører dig ihjel, egentlig ganske høj, så tag lige og udfyld det her organdonorkort, inden du får underskrevet dit kørekort.
Jytte Andersen (S), 2005-11-03:
Vi ved, at de tværfaglige a-kasser ikke har den faglige viden eller pågåenhed over for medlemmerne, som de fagligt afgrænsede kasser har, og derfor vil vi ikke medvirke til, at en ledig kan smutte rundt mellem de forskellige kasser, alt afhængigt af om de er pågående og opfølgende eller ikke er det.
Marlene Harpsøe (DF), 2011-05-19:
Jeg vil gerne tage over der, hvor hr. Tom Behnke fra Det Konservative Folkeparti slap, for i Dansk Folkeparti er vi da også meget forundrede over, at man på den her måde stiller sig op og siger, at resten af Folketingets partier ikke tager hadforbrydelser alvorligt.
Ulla Tørnæs (V), 2003-02-05:
Jeg er helt enig med fru Marianne Jelved i, at lærernes kvalifikationer er helt afgørende for en god undervisning, og derfor har vi også besluttet os for at se på tilrettelæggelsen af efteruddannelsesindsatsen for lærerne. Vi har besluttet os for at lave et analysearbejde sammen med Kommunernes Landsforening, og det vil jeg vende tilbage til, når det er gennemført.
Poul Erik Dyrlund (S), 1999-10-14:
Men er det sådan - det kom jeg faktisk til at stå og tænke på, da jeg hørte hr. Kirkegaard, også apropos hr. Jens Vibjerg - at man nu her i forbindelse med den nye folketingssamling har indgået en eller anden aftale imellem de der partier ovre på den side af midten af Folketinget, i hvert fald en række af dem, om at man ikke vil stemme hinanden ned, og at man så bruger alle mulige dårlige undskyldninger, som overhovedet ikke er i overensstemmelse med egne hovedsynspunkter, til ikke at gøre det?
Simon Kollerup (S), 2018-03-01:
Med det lovforslag, vi behandler i dag, får disse foreninger nu nye muligheder for at lande og sælge fisk, ganske vist i et begrænset omfang, men dog på en måde, som giver dem mulighed for at drive deres forening, fremme formidlingen af den danske kulturarv omkring kystfiskeriet.
Kristian Jensen (V), 2004-01-27:
Det må heller ikke være rart at få afsløret, at det, man har bygget et højt profileret beslutningsforslag på, faktisk bare er en udsendelse i Danmarks Radio, som de medvirkende blankt siger er manipulation, og som fagbladet Journalisten dokumenterer rent faktisk er bygget op fra ende til anden, som de medvirkende siger, på løgn og latin.
Louise Schack Elholm (V), 2014-12-10:
Jeg vil sige til det med de her redskaber, at jeg stadig væk er rigtig ærgerlig over, at ministeren ikke har nogle nye redskaber til ghettoerne med i den her boligaftale, og det var jo lige præcis det, vi var bekymret for, og det var derfor, vi kritiserede, at det skulle være så lang en aftale, for vi mener, at der skal gøres noget.
Steen Gade (SF), 2012-05-10:
Så jeg tror, at det, vi har fundet frem til her, er en måde, hvorpå vi jo opnår det samme og så samtidig giver det gode råd: Sørg for rimelig hurtigt at komme af med dit oliefyr, for ellers risikerer du at komme i en økonomisk meget dårlig situation.
Mette Gjerskov (S), 2013-01-23:
Jeg tror også, at ordføreren udmærket godt ved, at jeg ikke skal og kan gå ind i den sag, fordi den pågår i øjeblikket, og også fordi biskoppens afgørelse af spørgsmålet om aktindsigt kan indbringes for ministeren, lige præcis som ordføreren også siger.
Frank Aaen (EL), 2012-01-31:
Det er jo fakta, og det er derfor, vi hele tiden har sagt, at den form for symbolpolitik, som Dansk Folkeparti fik gennemført og gerne vil gøre reklame for igen i dag, er vi ikke med til, og vi afviser derfor det ønske, der er med den forespørgsel, der er stillet i dag.
Anders Samuelsen (LA), 2008-09-09:
Jeg kan godt forstå, at hr. Lars Barfoed har haft det lidt vanskeligt undervejs, ikke mindst med spørgsmålet fra hr. Morten Helveg Petersen om SP, for sandheden er jo, at hr. Lars Løkke stak af med den skattelettelse, som hr. Lars Barfoed og Det Konservative Folkeparti i hvert fald udadtil tog æren for, og som blev gennemført før sidste valg.
Dennis Flydtkjær (DF), 2014-11-25:
På den måde kan man sige at det er en god lempelse i forhold til den del af branchen, men der er også nogle ting, vi er nødt til at tage højde for, inden vi bare gør det her – og det er jo frygten, som også er nævnt af andre ordførere, for, at der kan komme noget illegal handel, fordi det nu bliver sværere at spotte, at det f.eks. er udenlandsk sprut, der står på hylderne.
Christian Rabjerg Madsen (S), 2024-05-29:
Så vi har bevist, at hvis man fører en ansvarlig økonomisk politik, at hvis man har modet til også at gennemføre reformer, når de er upopulære, så har man faktisk mulighed for at bruge en meget, meget betydelig del af råderummet på at løfte vores velfærdssamfund lige præcis på de områder – på sundhedsområdet og i forhold til bekæmpelsen af bander – som fru Pia Olsen Dyhr taler om.
Rasmus Prehn (S), 2010-05-31:
Man lægger op til, at når man skal visitere et barn, der har været udsat for overgreb eller andet, til en plejefamilie eller andet, så skal der ikke alene være socialfaglige medarbejdere; så skal der også være en økonom med, der hele tiden skal sidde og hviske i øret på dem: Husk nu på økonomien, husk nu på økonomien.
Mikkel Bjørn (DF), 2025-04-30:
Der mener jeg bare – og ministeren og ministerens parti har selv meldt sig ind i debatten om infiltration af offentlige myndigheder osv. – at det så ville være meget, meget rimeligt, at Folketinget kunne få indsigt i, at beslutninger om tildeling af dansk statsborgerskab og permanente opholdstilladelser er givet på et retmæssigt grundlag, og at vi kan få indsigt i, hvorfor de er truffet.
Erling Bonnesen (V), 2020-04-29:
Hvordan vil ministeren sikre, at vækstvirksomheder, f.eks. gartnerier, der var i vækst, før coronakrisen indtrådte, og som hidtil ikke har kunnet få gavn af regeringens hjælpepakker, nu reelt kan blive hjulpet og så også få del i regeringens hjælpepakker med hensyn til at overleve?
Pernille Skipper (EL), 2017-05-16:
For der er ikke nogen tvivl om, at der har været kæmpestore problemer, det er nærmest en perlerække: udbytteskandale for over 12 mia. kr., manglende inddrivelse af 80 mia. kr., skattelymistanker, der ikke er blevet reageret på, snyd med moms, forkerte ejendomsvurderinger, og man kan fortsætte.
Ebbe Kalnæs (CD), 2000-02-04:
Når det gælder Århuskonventionen, som jo på mange måder er en fornuftig ting, oplever jeg den jo i virkeligheden som et godt dansk initiativ på lige fod med mange af de andre initiativer, vi tager ude i verden, nemlig at hjælpe til med det, vi også kalder capacity building i andre sammenhænge.
Kristian Thulesen Dahl (DF), 2014-06-10:
Vi fortæller, hvad der er vores økonomiske politik, vi går til valg på den politik, og hvis vi overhovedet er i en situation, hvor vi får indflydelse efter et valg, skal vi selvfølgelig efterfølgende vurderes på, i hvilket omfang vi også er i stand til at få den politik gennemført.
Pernille Skipper (EL), 2012-11-08:
Siden da er der så blevet indgået en politisk aftale mellem regeringen, Venstre og Konservative, hvor partierne skriver, at de er blevet enige om, at man i det store hele vil fastholde udgangspunktet for det forslag til offentlighedslov, der lå tilbage i 2010.
Elsebeth Gerner Nielsen (RV), 2004-03-12:
I dag kan det tage mellem 12 og 18 måneder, men hvis vi fik den ned på 6 måneder, ville det være rimeligt at sige, at når de 6 måneder er gået, har man ret til at tage arbejde på det ordinære arbejdsmarked - også fordi, som regeringen ofte siger, at den helt afgørende forudsætning for en vellykket integration er, at man får en plads på arbejdsmarkedet.
Inge-Lene Ebdrup (V), 2005-12-16:
Jeg vil så gøre en undtagelse, fordi det er vigtigt for mig at slå fast, at når man taler om f.eks. SU, er der i SUsystemet indbygget en vurdering af den indkomst, som man i øvrigt måtte have i den husstand, hvor man bor, hvis man bor hjemme.
Johanne Schmidt-Nielsen (EL), 2013-05-30:
Jeg kunne godt tænke mig at høre, om ordføreren er bekendt med det brev, der blev sendt fra Præsidiet med hr. Mogens Lykketoft som afsender til Indfødsretsudvalget den 1. marts 2012, hvori der står, at strafansvar vil imidlertid ikke kunne udelukkes i tilfælde, hvor de oplysninger, der måtte blive videregivet i forbindelse med behandlingen af et indfødsretslovforslag, har en særlig fortrolighedskarakter, eller hvor der foreligger særlige fortrolighedshensyn, herunder f.eks. hensynet til statens sikkerhed.
Erling Bonnesen (V), 2010-06-16:
Og så kan jeg jo prøve at gøre det helt konkret til sidst, så jeg vil gerne spørge hr. Karsten Hønge: Hvis der kommer et forslag om at fjerne, om man så må sige, en uges ferie for at få tingene til at gå op, er det så det, SF vil stemme for?
Frank Jensen (S), 2002-12-05:
Vi synes, at der var meget fornuft i forslaget, men vi tilkendegav allerede på det tidspunkt, at hvis man skulle lave en momskompensationsløsning, for så vidt angår deres bygninger, allerede den 1. januar, var der mange ubesvarede spørgsmål omkring det, som i hvert fald fortjente en meget grundig udvalgsbehandling, inden vi kunne tilkendegive, hvorvidt vi også kunne tilslutte os den side.
Ole Sohn (SF), 2007-05-23:
Når jeg bruger ordet tilstrækkeligt, er det jo lidt svært at sige, om der akut er behov for 5.000 flere inden for sundhedssektoren, eller om det er 6.000, men det, man ved, er, at der er mangel på arbejdskraft inden for ældreplejen, og at nedslidningen af personalet er uhyggelig stor.
Eva Flyvholm (EL), 2021-05-20:
Noget af det, der også rigtig tit er et problem, er, at vi kan se, at de store platforme, altså de store sociale mediers platforme og techgiganterne, simpelt hen ikke reagerer på det, når man kan se, at der sikkert er indhold på nettet, som er stjålet eller bliver misbrugt; så sker der simpelt hen ikke noget fra techgiganternes side.
Lars Løkke Rasmussen (V), 2010-06-02:
Det, der sådan set kan være lidt bekymrende, er, at man ikke bare leger med de tanker, men har konkrete tanker om, at et Danmark, der har været i krise, og som i den private sektor, på det private arbejdsmarked, har tabt måske tæt op mod et par hundrede tusinde arbejdspladser, når året er gået, nu skal festligholde den situation ved at gøre det dyrere at drive virksomhed i Danmark, ved at lægge flere byrder på dansk erhvervsliv, ved at øge erhvervsskatterne, ved sådan set at lægge skat på danske arbejdspladser.
Trine Mach (SF), 2011-01-20:
Lige præcis når det handler om råstofudvindende selskaber og deres relationer til myndighederne i ulandene, er det her netop et initiativ til korruptionsbekæmpelse, og derfor må jeg retorisk spørge ordføreren, hvorfor Dansk Folkeparti ikke ønsker at tilslutte sig det, hvis man i øvrigt ønsker at støtte korruptionsbekæmpelsen.
Pernille Skipper (EL), 2013-02-20:
Vil det sige, at når Venstre siger, at de ikke vil modsætte sig, at man fraviger praksis og sender netop det her lovforslag i høring, så vil Radikale være et af de partier, der blokerer for, at man sender forslaget til en ny offentlighedslov i høring?
Mette Thiesen (NB), 2020-10-30:
For f.eks. den her aftale, som Venstre så går ind for at forlænge, altså den her aftale om de her lokale fordelingsudvalg, gør jo netop, at man gør op med det fire valg: Den gør jo netop, at man fratager nogle af de her elever det frie valg til også at vælge de her ghettogymnasier fra.
Line Barfod (EL), 2007-02-01:
Nogle kommuner er jo så oven i købet i den absurde situation i år, at de er blevet tvunget til at lave skattelettelser for borgerne, selv om borgerne i kommunen ikke ønsker skattelettelser, men hellere ville have haft, at der ikke var blevet skåret på børnehaveområdet, eller at man havde fået nogle lidt bedre vilkår i ældreplejen.
Simon Emil Ammitzbøll (RV), 2008-04-10:
Man kan så måske stille spørgsmål om rimeligheden i, at folk, der køber en knallert, som der skulle være en fejl ved i konstruktionen, kan risikere at få konfiskeret deres knallert, fordi den kan køre for stærkt, uden at de nogen sinde har kørt for stærkt.
Erik Christensen (S), 2016-01-15:
Ikke nok med, at brugen af skattely forårsager et velfærdsmæssigt tab, det rammer også danske virksomheder, for når nogle virksomheder fusker med skattebetalingen, giver det dem en konkurrencemæssig fordel i forhold til de hæderlige virksomheder, som gør alt efter bogen og bidrager til fællesskabet gennem skattebetaling.
Poul Nødgaard (DF), 1999-05-18:
Hvis vi ser på spørgetiden forrige onsdag, hvor jeg havde et spørgsmål til statsministeren, blev han lettere irriteret over, at han overhovedet skulle ned og svare på det spørgsmål. Men jeg har en forhåbning om og en tro på, at når han nu har oversomret, som det hedder, kunne han måske komme på bedre tanker og vise en meget større åbenhed over for Folketinget og frem for alt bidrage til, at den - kan vi godt sige uden overdrivelse - lidt mislykkede spørgetid får en ny chance.
Jens Joel (S), 2015-12-17:
Jeg er enig med fru Maria Reumert Gjerding i, at det er principielt, jeg tror bare, at vi i Socialdemokratiet står et andet sted end Enhedslisten, og jeg er lidt i tvivl om, hvorvidt Enhedslisten så også mener, at vi skal stoppe udvindingen i Nordsøen, for det kunne man jo lige så vel mene, hvis man tager det principielle udgangspunkt, at vi skal lade vores fossile brændsler være.
Frank Aaen (EL), 2000-10-26:
Det er jo dér, man har mulighed for at påvirke de unge til, at sund mad godt kan smage godt og være spændende mad, og det kunne vi gøre ved igen at sige, at man får sin mad nede i vuggestuen, børnehaven og i skolen, hvor vi er i stand til også at sikre en ordentlig kvalitet.
Anders Samuelsen (RV), 2000-03-15:
Og så sagde min søster, som også har arbejdet meget inden for det her område, til mig, at ud over at det er utrolig vigtigt at kigge på det arbejdsmarkedspolitiske spørgsmål i denne sammenhæng, må man sige, at i bund og grund er en af de helt vigtige forudsætninger for ligestilling, at kvinder vælger de rigtige mænd, og man kunne så også sige: at mænd vælger de rigtige kvinder.
Villy Søvndal (SF), 2004-01-21:
Jeg ser det jo sådan, at statsministeren sammen med spindoktorerne har bestræbt sig hårdt på at forsøge at omdanne sig selv fra en hård mand til en blød mand både i nytårstalen og med sangene i børnehaven osv., altså et forsøg på at tegne et menneskeligt image af statsministeren, kan man sige.